სიგიშოარის ციტადელი
სიგიშოარის ციტადელი (რუმ. Cetatea Sighişoara) — რუმინეთის ქალაქ სიგიშოარის ძველი, ისტორიული ცენტრი. აგებულია საქსი კოლონისტების მიერ XII საუკუნეში და იმ დროსისათვის მას Castrum Sex ეწოდებოდა. 1999 წლიდან შესულია იუნესკოს მსოფლიო მემკვიდრეობის ძეგლთა სიაში, როგორც ტრანსილვანიელი საქსების 850-წლოვანი ისტორიული და კულტურული ძეგლი. ქალაქი სიგიშოარა, რომელიც ყოველწლიურად შუა საუკუნეების ფესტივალს მასპინძლობს, ვლად III ცეპეშის სამშობლოა. ქალაქზე გადის ტრანსილვანიელი საქსების მიწის ზემო საზღვარი. მის სიახლოვეს მდებარე უფრო დიდ ქალაქ სიბიუსა და ბრაშოვთან ერთად, სიგიშოარაში წარმოდგენილია შუა საუკუნეების ტიპური გერმანული არქიტექტურა.